cyanic-selkie/wikianc huggingface dataset:
Justspēja
Justspēja un dzīvnieku aizstāvība
Oksfordas Dzīvnieku ētikas centra (Oxford Centre for Animal Ethics) dibinātājs teologs Endrū Linzijs (Andrew Linzey) aizstāv uzskatu, ka dzīvnieki ir justspējīgas būtnes no bibliskās tradīcijas pozīcijām. Starpkonfesionālā dzīvnieku kapelānu biedrība (The Interfaith Association of Animal Chaplains) mudina reliģiskās institūcijas uzskatīt dzīvniekus par justspējīgām būtnēm.
Austrumu reliģija
Austrumu reliģiski filosofiskajās mācībās hinduismā, budismā, sikhismā un džainismā ne tikai uz cilvēkiem, bet arī dzīvniekiem tiek attiecināts ahimsas princips, jo tie tiek uzskatīti par justspējīgām būtnēm. Džainismā pastāv detalizēti izstrādāta izziņas teorija — uzskats, ka visai matērijai piemīt justspēja kādā no vairākām pakāpēm, jo visā matērijā iemiesoti dažādi dvēseļu veidi (dživas). Piemēram, pēc džainu domām, pat dārzeņiem piemīt noteikta veida justspēja, tāpēc daži īpaši askētiski mūki ir pat nomērdējuši sevi badā, lai izvairītos no ciešanu izraisīšanas citiem. Līdzīga izpratne sastopama arī hindu tradīcijā, taču tur justspēja netiek attiecināta uz akmeņiem un ūdeni. Atsevišķos budisma novirzienos pastāv uzskats, ka ir iespējamas nemateriālas justspējīgas būtnes. Mahājānas budismā, kas ietver dzen un Tibetas lamaisma virzienus, šis koncepts ir saistīts ar bodisatvām — apgaismību sasniegušām būtnēm, kas nododas palīdzēšanai citām būtnēm. Pirmais no bodisatvu zvēresta solījumiem: "Ir neskaitāmas justspējīgas būtnes; es apsolu tās atbrīvot".
2. latviešu strēlnieku brigāde
Pulku izveide
1916. gada 3. novembrī latviešu strēlnieku bataljonus pārveidoja par pulkiem. Pulkā bija astoņas rotas un astoņas komandas - ložmetēju, sapieru, jātnieku izlūku, kājnieku izlūku, sakaru, policijas, ieroču lasīšanas un tranšeju lielgabalu. Personālsastāvs - 50 virsnieki, 7 ārsti un ierēdņi, 1497 instruktori un kareivji, 8 savvaļnieki. Tajā bija arī 290 zirgi un 104 rati. 5. Zemgales, 6. Tukuma, 7. Bauskas un 8. Valmieras latviešu strēlnieku pulkus apvienoja 2. Latviešu strēlnieku brigādē.
Pārejas purvs
Pārejas purvs ir viens no purvu veidiem. Tie aizņem apmēram 9% no Latvijas purvu kopplatības. Tiklīdz gruntsūdeņi mazāk piekļūst purva virspusei, tā tūlīt samazinās zāļu purviem raksturīgais augājs, bet arvien vairāk parādās baltās sūnas — sfagni. Izplatītākie augi ir grīšļi. Šādos apstākļos purvā sāk augt kārkli, paretam — baltalksnis, kropla priede, egle vai bērzs. Zāļu purva īpatnības pamazām izzūd, taču sūnu purvs vēl nav izveidojies. Pārejas purvi veidojas no pārpurvotiem mežiem. Tajos visvairāk aug priedes un purva bērzi, ļoti daudz — vaivariņu un zileņu.
4. jūnijs
4. jūnijs ir gada 155. diena pēc Gregora kalendāra (156. garajā gadā). Līdz gada beigām ir atlikušas 210 dienas.
Mugurupe (Pededzes pieteka)
Mugurupe ir Pededzes labā pieteka Gulbenes novadā, Mellupes (Melnupes) un Pogupes koptekupe. Garums 2 km (kopā ar Mellupi 23 km). Mugurupes baseins atrodas Gulbenes paugurvaļņa austrumu nogāzē un Lubāna līdzenumā. Dažkārt par upes sākumu uzskata Mellupi, kas sākas uz ziemeļiem no Gulbenes kā novadgrāvis drenētos laukos, tek uz dienvidaustrumiem pa mežiem un plašiem Stāmerienas apkaimes meliorētu lauksaimniecības zemju masīviem un šajā posmā uzņem pieteku Līdumupi (8 km). Lejpus Gulbenes—Abrenes dzelzceļa līnijas Mellupei ir 6-8 m dziļa ieleja. Upes gultne regulēta.
Karīms Abduldžabārs
Karīms Abduldžabārs (en, ar, Karīm ‘Abd al-Jabbār; dzimis Ferdinands Lūiss Alsindors (en) Ņujorkā, ASV) ir bijušais amerikāņu basketbolists, spēlējis centra pozīcijā.
Parastā gailene
Parastā gailene (Cantharellus cibarius) ir Latvijā ļoti bieži sastopama neliela gaileņu dzimtas ēdama sēne. Košuma, noturības pret kaitēkļiem un ilgās saglabāšanās dēļ tā ir īpaši populāra gan starp sēņotājiem, gan sēņu uzpircējiem, gan pavāriem.
Varieba
Apdzīvotā vieta izveidojusies ap bijušās Variebes muižas (Warriben, Alt-Warriben) centru. Variebes muiža ar parku ir vietējas nozīmes kultūrvēsturiskie pieminekļi.
Parastā gailene
Līdzīgas sugas
Citas Latvijā atrodamās gaileņu un taureņu ģinšu sēnes ir līdzīgas pēc formas, bet to cepurītes brūnas vai pelēkas.
Līdzīgas ir arī vairākas negailenes, kuru lapiņas oranžākas (ievērojami tumšākas par cepurīti), cepurītes plānākas un regulārākas formas, kātiņi tievāki — biežā dzeltensarkanā negailene jeb neīstā gailene, kuras cepurītes virsmas maliņa ievērojami gaišāka par vidu, un retā dzeltenbrūnā negailene. Tās ir mazvērtīgas un ēdamas tikai pēc novārīšanas, bet pāris nejauši pannā iekļuvušas negailenes veselības problēmas nerada. Dzeltenā kliņģerene no augšas izskatās pēc lielas izbalējušas gailenes, taču tai zem cepurītes lapiņu vai kroku vietā ir adatiņu slānis.
Fāzes manipulācija
QPSK
Kvadratūras fāzes manipulācijā (en) izmanto nevis divas nesējfrekvences fāzes vērtības, bet četras fāzes vērtības ar 90° intervālu. Līdz ar to nesējfrekvence viena simbola laikā pārnes divus datu bitus. 2. attēlā horizontālā ass I norāda nesējfrekvences sinfāzo komponenti, bet vertikālā Q - kvadratūras komponenti.
1. latviešu strēlnieku brigāde
1. latviešu strēlnieku brigāde bija latviešu strēlnieku bruņots formējums, kura vienības piedalījās Pirmā pasaules kara kaujās no 1915. līdz 1918. gadam. Brigādi izveidoja 1916. gada 3. novembrī un tās komandieris bija ģenerālis Augusts Ernests Misiņš (no 6.11.1916.), pulkvedis Georgs Karlsons (no 13.3.1917.), pulkvedis Kārlis Goppers (no 7.4.1917.), pulkvedis Mārtiņš Peniķis (no 6.10.1917.). 1917. gada 30. decembrī 1. latviešu strēlnieku brigāde tika pārdēvēta par 1. latviešu strēlnieku divīziju (komandieris pulkvedis Gustavs Mangulis) un iekļauta latviešu strēlnieku korpusā. Pēc Brestļitovskas miera līguma nosacījumiem 1918. gada 6. aprīlī latviešu strēlnieku vienības tika demobilizētas.
LGK atrakcijas
LGK atrakcijas ir Siguldā bāzēts uzņēmums, kas nodarbojas ar piepūšamo konstrukciju (piepūšamās atrakcijas, piepūšamās teltis, piepūšamos vides reklāmas objektus, piepūšamo sporta inventāru) ražošanu, nomu un apkalpošanu. Uzņēmumu dibināja 1989 gadā Atis Ostups un Ivars Beitāns. Nodrošina drošības un kvalitātes ievērošanu izstrādājumos saskaņā ar Eiropas standartu (EN 14960:2006), kā arī izmanto sertificētus un pārbaudītus, Eiropas savienībā ražotus PVH materiālus, kas garantē profesionālu atrakciju izgatavošanu un to atbilstību cenai. Kā pirmie Latvijā organizēja gumijlēkšanas atrakcijas, kā arī kā pirmie Baltijā izveidoja atrakciju ražotni.
Kadikējas rajons
Mikrorajoni (mahalle)
Rajons iedalīts 28 mikrorajonos:
Karls Malons
ASV basketbola izlases sastāvā izcīnījis divas zelta medaļas Olimpiskajās spēlēs.
Grāmata
Mūsdienās bez grāmatām pastāv arī elektroniski informācijas nesēji — elektroniskās grāmatas
Jēdziena izcelsme
Jēdziens grāmata cēlies no sengrieķu valodas, bet Latvijas teritorijā ieviests līdz ar kristīgo misiju 13. gs. ar slāvu valodas starpniecību. (Jau sen tikusi izteikta doma, ka kristīgo misiju izplatīja arī no tagadējās Krievijas puses). Sākotnēji par grāmatu tika uzskatīti tikai un vienīgi svētie raksti, lai gan senslāviem vārds grāmata nozīmēja mācēšanu rakstīt, lasītprasmi un zināšanas kopumā.
Hameds bin Halīfa al Tānī
Mācījies Sandhērstas militārajā akadēmijā, pēc tās beigšanas dienēja Kataras bruņotajos spēkos. 1977. gadā tika oficiāli atzīts par troņmantinieku. Kļuva par aizsardzības ministru un atbildēja par armijas modernizāciju un sporta attīstību valstī. 1996. gadā atbalstīja mediju kompānijas "Al Džazīra" rašanos. 1997. gadā Katara kļuva par pirmo valsti reģionā, kurā sievietēm tika piešķirtas vēlēšanu tiesības.
2013. gadā nodeva varu savam dēlam Tamīmam bin Hamadam al Tānī.
Ričards Niksons
Dzīves sākums
Ričards Milhauss Niksons piedzima Frensisa A. Niksona un Annas Milhausas Niksones ģimenē, tēva būvētā mājā Jorbalindas pilsētā, Kalifornijas štatā, ASV. Viņa māte pēc reliģijas bija kvēkere, un viņa audzināšanā tika ievēroti vairāki kvēkeru aizliegumi, tostarp par dzeršanu, dejošanu un lamāšanos. Frensiss Niksons pēc kāzām no metodista kļuva par kvēkeri. Ričardam Niksonam bija četri brāļi: Harolds (1909—1933), Donalds (1914—1987), Arturs (1918—1925) un Eds (dzimis 1930).
Kongresmenis un senators
Niksons sev pievērsa uzmanību 1948. gadā, kad viņa Pretamerikāņu darbības izmeklēšanas komiteja (HUAC) izmeklēšana atklāja spiegu Eldžeru Hisu. Niksons ticēja Vitakera Čembersa apgalvojumam par to, ka Hiss ir padomju spiegs. Niksons atklāja, ka Čemberss saglabāja dokumentu mikrofilmu reprodukcijas, noslēpjot filmiņu ķirbī. Dokumenti vēlāk kļuva pazīstami kā "ķirbja papīri". Tika apgalvots gan, ka dokumenti bija pieejami tikai Hisam, gan arī, ka tos rakstījis kāds no Hisa rakstāmmašīnas. Hiss tika apcietināts 1950. gadā. Tā kā Hiss bija Franklina Rūzvelta padomnieks, viņš kļuva par Rūzvelta oponentu varoni un Rūzvelta atbalstītāju ienaidnieku. Niksons guva vieglu uzvaru 1948. gada kongresa vēlēšanās.
Viceprezidents
Niksons bija pirmais ASV viceprezidents, kam vajadzēja kļūt par pagaidu prezidenta pienākumu izpildītāju un neoficiāli valdības vadītāju. Kad Eizenhaueram bija slikts veselības stāvoklis, Niksons vadīja Nacionālās Drošības sanāksmes: pirmoreiz, kad Eizenhaueram bija sirdstrieka, otrreiz, kad Eizenhaueram bija ileīts 1956. gada jūnijā un trešoreiz, kad Eizenhaueram bija insults.
Skolu integrācija
Niksons ieviesa likumu pēc tam, kad Augstākā Tiesa 1969. gadā aizliedza turpmākas likuma ieviešanas atlikšanas. Niksona komiteja par skolu desegregāciju, Džordža Šulca vadībā, bez ažiotāžas ieviesa vietējās multirasu komitejas, lai nodrošinātu pakļaušanos likumam bez vardarbības vai ārišķības. 1970. gada rudenī divi miljoni melnādainu bērnu dienvidu štatos sāka mācīties jaunizveidotos, pilnīgi integrētos skolu apgabalos. Vēsturnieks Dīns Kotlovskis uzskata, ka "Šajā ziņā Niksons bija izcilākais skolu desegregators ASV vēsturē".
Dzīves nogale
Intervijās Niksons pirmo reizi publiski atzina savu vainu Votergeitas skandālā, atzīstot, ka ir nodevis savu valsti un ka ir nodevis pats sevi. Kad Frosts vaicāja Niksonam par prezidenta rīcības tiesiskumu, Niksons atbildēja ar vienu no interviju ievērojamākajiem citātiem: "Kad to dara prezidents, tas nozīmē, ka tas nav nelegāli." Intervijas noskatījās vairāk nekā 45 miljoni skatītāju, kas vēl joprojām ir augstākā televīzijas auditorija vēsturē, kas skatījusies politisku interviju.
Kartalas rajons
Mikrorajoni (mahalle)
Rajons iedalīts 30 mikrorajonos:
Pšemisla
Pšemisla ir sena pilsēta Polijas dienvidaustrumos, Piekarpatu vojevodistē Sanas krastos pie Ukrainas robežas.
Kīčīkčekmedžes rajons
Kīčīkčekmedže (turku: Küçükçekmece) ir Stambulas ila un pilsētas Eiropas daļas rajons, kas atrodas aptuveni 23 km no pilsētas centra, aiz Ataturka lidostas.
C2P
Ārējās saites
Apraksts un bildes
Mālupes pagasts
Apdzīvotās vietas
Lielākās apdzīvotās vietas ir Mālupe (pagasta centrs), Alodzene, Sofikalns.
Oto Bērtiņš
Oto Bērtiņš (Otto Berthing, — 1885. gads) bija latviešu gleznotājs. Tiek uzskatīts par pirmo profesionālo latviešu mākslinieku, portretistu.
Dzīvesgājums
Bērtiņa biogrāfijas beigu daļa ir neskaidra. Iespējams, viņš pildīja kādus pasūtījumus Krievijas impērijā, vismaz 1876. gadā uzturējies Jeļecā. Viņa miršanas gads un vieta nav zināma (vecākos avotos minēti 1885. vai 1889. gads, Jalta).
Indijas okeāns
Salas
Lielākās salas un salu grupas Indijas okeānā un tā malās:
Braiens Klofs
Braiens Hauards Klofs, OBE (en; — ) bija Anglijas futbolists un futbola treneris, plašāk pazīstams ar saviem panākumiem kā trenerim ar Derby County un Nottingham Forest, un savām 44 dienām Leeds United klubā. Viņa sasniegums, divus gadus pēc kārtas ar Nottingham Forest iegūstot Eiropas kausu, tiek uzskatīts par vienu no ievērojamākajiem futbola vēsturē.
Mārkalnes pagasts
Mārkalnes pagasts ir viena no Alūksnes novada administratīvajām teritorijām tā ziemeļos. Robežojas ar sava novada Pededzes, Jaunalūksnes un Ziemeru pagastiem, kā arī Igaunijas Veru apriņķa Hānjamās pagastu (agrāk Miso pagastu).
Daba
Atrodas Alūksnes augstienes Vaidavas pazeminājumā un Malienas paugurainē. Augstākā vieta pagastā — 203,6 m vjl.
Upes
Vaidava, Melderupīte (iztek no Lūkumieša), Lūkumiešu strauts, Pededze, Akaviņa, Vornupīte, Ķerupīte un Laikupe.
Ezeri
Pagasta lielākais ezers ir Lūkumietis (51,5 ha). Pagasta robeža dienvidrietumos iet pa Alūksnes ezera krastu.
Purvi
Kāmeņu purvs (daļa), Baltais purvs — Kāmeņu purva daļa, 74 ha.
Indija
Vēsture
Pēc PSRS sabrukuma Indija 1990. gadu sākumā sāka atkāpties no sociālistiskās ekonomiskās politikas un pastiprinājās hindu nacionālisms. 1992. gada decembrī hindu nemiernieki izpostīja Babri Masjid mošeju, kam sekoja sadursmes starp hinduistiem un musulmaņiem visā Indijā. 1990. gadu beigās pie varas nāca nacionālistiskā Bharatiya Janata Partija (BJP). Tās vadībā Indija veica kodolizmēģinājumus, 1998. gadā uzspridzinot 5 atombumbas. 2004. gada vēlēšanās pie varas atgriezās Indijas Nacionālais Kongress, bet 2014. gada vēlēšanās pārliecinoši uzvarēja BJP.
Ģeogrāfija
Starp nozīmīgākajām upēm, kuru izteka ir Himalajos un kas lielāko daļu plūst cauri Indijai, ir Ganga un Brahmaputra, abas ietek Bengālijas līcī. Nozīmīgas Gangas pietekas ir Jamuna un Kosī, kuru ārkārtīgi zemais slīpums ir cēlonis ikgadējiem postošiem plūdiem. Galvenās pussalas upes, kuru kraujuma slīpums pasargā to ūdeņus no pārplūšanas, ir Godāvari, Mahanadi, Kaveri un Krišnu, kas visas arī ietek Bengālijas līcī; kā arī Narmada un Tāpi, kas ietek Arābijas jūrā. Nozīmīgas Indijas piekrastes iezīmes ir purvainā Kačha Rietumindijā un sanesu Sundarbani delta, ko Indija dala ar Bangladešu. Indijai ir divi arhipelāgi: Lakšadvīpa — koraļļu atoli netālu no Indijas dienvidrietumu piekrastes, un Andamanu un Nikobaru Salas — vulkāniska salu virkne Andamanu jūrā.
Flora un fauna
Indijai, atrodoties Indomalajas ekozonā, piemīt nozīmīga bioloģiskā daudzveidība. Kā viena no astoņpadsmit valstīm ar milzīgu daudzveidību, tā ir mājvieta līdz 7,6% no visiem zīdītājiem, 12,6% no visiem putniem, 6,2% no visiem rāpuļiem, 4,4% no visiem abiniekiem, 11,7% no visām zivīm un 6,0% no visām ziedošajām augu sugām. Indija ir mājvieta vairāk nekā 200 miljoniem govju. Daudziem ekoreģioniem, kā, piemēram, sholas mežiem, ir ārkārtīgi augsts endēmisma rādītājs (t.i., tie ir sastopami tikai šajā reģionā); kopumā 33% no Indijas augu sugām ir endēmiskas. Indiju meža sastāvs variējas no Andamanu salu, Rietumugatu un Ziemeļaustrumindijas tropu lietus mežiem līdz Himalaju skuju koku mežiem. Starp šīm galējībām Austrumindijā ir mitrie lapu koku, galvenokārt šalu, meži; centrālajā un Dienvidindijā ir sausie lapu koku, galvenokārt tīkkoka, meži, bet centrālajā Dekānā un rietumu Gangas līdzenumā ir dzeloņaugu, pārsvarā dažādu akāciju veidu, meži. Starp nozīmīgākajiem Indijas kokiem ir ārstnieciskais nīma koks, kas plaši tiek izmantots Indijas tautas ārstnieciskajos līdzekļos. Pīpala vīģes koks, redzams uz Mohendžo-daro zīmogiem, sniedza ēnu Budam Gautamam, kad viņš meklēja apgaismību.
Partijas un politika
No 1996. līdz 1998. gadam federālajā valdībā bija nemiera periods ar vairākām īslaicīgām valdošajām apvienībām. 1996. gadā, pēc Apvienotās frontes koalīcijas, kurā neietilpa ne BJP, ne INK, uz īsu laiku valdību izveidoja BJP. 1998. gadā BJP kopā ar vairākām citām partijām izveidoja Nacionālo Demokrātisko aliansi (NDA) un kļuva par pirmo ne Kongresa valdību, kas nostrādāja pilnu piecu gadu termiņu. 2004. gada Indijas vēlēšanās lielāko skaitu no Lok Sabha vietām ieguva NIK un izveidoja koalīcijas valdību, kas tika saukta par Apvienoto Progresīvo aliansi (APA) un ko atbalstīja dažādas kreisā novirziena partijas un BJP opozīcijā esošie dalībnieki. Indijas vispārējās vēlēšanās 2009. gadā vēlreiz pie varas nāca APA, lai gan kreiso partiju īpatsvars koalīcijā bija krasi samazinājies.
Iedzīvotāji
Vairāk kā 800 miljoni indiešu (80,5%) ir hinduisti. Citas reliģiskās grupas ir musulmaņi (13,4%), kristieši (2,3%), sikhi (1,9%), budisti (0,8%), džainisti (0,4%), ebreji, zoroastrieši, bahāisti un citas. Ciltīs ietilpst 8.1% no iedzīvotājiem. Indijā ir trešais lielākais musulmaņu skaits pasaulē un visvairāk musulmaņu, kas dzīvo ne musulmaniskā valstī.
Indijas rakstpratības līmenis ir 64,8% (53,7% sievietēm un 75,3% vīriešiem). Keralas štatā ir visaugstākais rakstpratības rādītājs — 91%, turpretī Bihārā ir zemākais — 47% Dzimumu attiecība valstī ir 944 sievietes uz 1000 vīriešiem. Vidējais vecums Indijā ir 24,9 gadi un iedzīvotāju pieaugums ir 1,38% gadā; uz katriem 1000 cilvēkiem gadā piedzimst 22,01. Kā valsts svētki tiek atzīmēti visu trīs lielo reliģiju svētki.
Saimniecība
Indijas iekšzemes kopprodukts ir 1,089 triljoni ASV dolāru, kas to padara par divpadsmito lielāko saimniecību pasaulē vai ceturto lielāko pēc atbilstošajiem enerģijas patēriņa tarifiem. Indija ar nominālajiem ienākumiem 977 ASV dolāru uz vienu iedzīvotāju ir 128. vietā pasaulē. 2000. gadu beigās Indijas saimniecības pieaugums tiek rēķināts kā vidēji 7,5% gadā, kas dod dubultus vidējos ienākumus desmitgadē.
Kultūra
Tradicionālās ģimenes vērtības Indijā tiek ļoti cienītas un patriarhālās ģimenes ar kopā dzīvojošām vairākām paaudzēm ir norma, lai gan pilsētās par izplatītu kļūst kodola ģimene, kas parasti sastāv tikai no laulātajiem un viņu bērniem. Nomācošo vairākumu indiešu ir apprecinājuši viņu vecāki vai citi godājami ģimenes locekļi, ar līgavas un līgavaiņa piekrišanu. Laulības ir paredzētas uz visu dzīvi, un šķiršanos īpatsvars ir ārkārtīgi mazs. Vēl joprojām izplatītas ir bērnu laulības — puse no Indijas sievietēm ir apprecējušās pirms 18 gadu vecuma, pirms pilngadības sasniegšanas.
Šons Konerijs
2000. gadā par ieguldījumu kinomākslā karaliene Elizabete II iecēla Šonu Koneriju bruņinieku kārtā.
Dzīves sākums
Šons Konerijs piedzima 1930. gada 25. augustā Edinburgā, Fauntenbridžas rajonā. Viņa māte bija apkopēja, tēvs bija fabrikas strādnieks un kravas automašīnas vadītājs. 1938. gadā piedzima Šona jaunākais brālis Neils Konerijs (kas vēlāk kļuva par aktieri). Šona pirmā darba vieta bija piena piegādātājs kādā Edinburgas kooperatīvā.
Avots
Avots ir vieta, kur no pazemes dabiski izplūst ūdens straume, t.i. vieta, kur zemes virsū iznāk ūdens nesējslānis. Latvijā ir ļoti liels skaits dabisku, nepārveidotu avotu, un tie ir uzskatāmi par lielu kultūrainavas vērtību.
Pamatjēdzieni
Avots izplūdes vietā var plūst uz augšu (kāpjošs avots) vai arī uzreiz plūst horizontāli vai lejup pa nogāzi (krītošs avots). Slāņveida avots nesākas vienā punktā, bet gan veidojas no nelielām sūcēm, kas izvietotas līdzās. Satekot šādu nemanāmu sūcīšu ūdenim, jau pēc dažiem metriem nereti izveidojas prāvi strautiņi.
Kurzemes guberņa
Izveide
Pēc Kurzemes un Zemgales aneksijas Krievijas Impērijas pārvaldē īslaicīgi pastāvēja Kurzemes (Jelgavas) vietniecība ar deviņiem apriņķiem (Jelgavas, Ventspils, Kuldīgas, Aizputes, Liepājas, Tukuma, Bauskas, Jaunjelgavas un Jēkabpils), ko pēc ķeizarienes Katrīnas II nāves 1797. gada 4. janvārī (1796. gada 24. decembrī pēc VS) pārveidoja par Kurzemes guberņu.
Kaut gan Piltenes apgabalu inkorporēja Krievijas Impērijas sastāvā ar autonomas teritorijas tiesībām, taču jau 1796. gada 28. janvārī autonomiju atcēla un to kā Piltenes apriņķi iekļāva Kurzemes guberņas sastāvā. Pēc muižnieku protestiem 1797. gada 1. februārī Piltenes apriņķim atjaunoja autonomas pašpārvaldes tiesības Kurzemes guberņas sastāvā.
Napoleona Krievijas karagājiena rezultātā uz neilgu laiku 1812. gadā tika atjaunota Kurzemes, Zemgales un Piltenes hercogiste Polijas un Francijas protektorātā.
Administratīvais iedalījums
I. Jaunjelgavas pilskunga tiesa (Hauptmannschaft Friedrichstadt)
Draudžu novadi
Kurzemes guberņā bija 33 draudzes, kas reizi trīs gados sūtīja savu delegātu uz Jelgavā notiekošo Kurzemes landtāgu.
Rīgas Kino muzejs
Vēsture
Pēc Latvijas neatkarības atgūšanas muzejs vairākas reizes ir mainījis juridisko statusu. Kādu laiku bijis kā Nacionālā Kino centra struktūrvienība, bet kopš 2010. gada Kultūras akadēmijas struktūrvienība.
Leons Kūpers
Leons N Kūpers (en; dzimis ) ir ASV fiziķis. Viens no BKŠ teorijas, kas izskaidro supravadītspēju, izstrādātājiem. Kopā ar šīs teorijas citiem autoriem Džonu Bardīnu un Džonu Šrīferu 1972. gadā ieguva Nobela prēmiju fizikā. Kūpera vardā nosaukts elektronu Kūpera pāris.
Ekseteras katedrāle
Modernizācija
1250. gadā katedrāli atzina par izgājušu no modes, un to sāka pārbūvēt gotiskā stilā. Tomēr iespaidīgie 12. gadsimta normāņu torņi tika saglabāti. Pārbūve ilga gandrīz gadsimtu un tās rezultāts bija brīnišķīga būve gotiskajā stilā. Izmantoja vietējo akmeni, arī marmoru. Vēlāk piebūvēja kapelas. Laika gaitā katedrāle cietusi no vēsturiskiem notikumiem — Henrija VIII laika klosteru reformas, angļu pilsoņu karā, iekšējo interjeru pārbūvēja karalienes Viktorijas laikā 19. gadsimtā, Otrā pasaules kara laikā uzlidojumos cieta logu vitrāžas. Tās atjaunoja un sekoja katedrāles attīrīšanas darbi, kur atklāja senos romiešu nocietinājumus un katedrāles pirmsākumus rietumu pusē.
Arhitektūra
Ievērojamākais interjerā ir lielais pulkstenis, ministrelu galerija, jumtu ciļņi. Rietumu pusē atrodas gotiskas izrotātas skulptūru rindas, ko sāka veidot 1340. gadā un tas ilga ap 100 gadu. Skulptūras ir neformālas, dzīvespriecīgas, sākotnēji bijušas spilgti krāsotas. Skulptūras aizklāj daļu rietumu puses logu. Katedrāle nav augsta, jo tika saglabāti normāņu torņi un sienas, un tas noteica augstuma izvēli. Tika saglabātas jomas proporcijas. Iekšpusē jomu balsta visgarākie nepārtrauktie gotiskie griesti Anglijā: 20 metrus augsti un 90 metrus gari (raksturīgi perpendikulārajam gotiskajam stilam). Tos rotā velves un ciļņi.
Ekumenisms
Katolicisms—pareizticība
Sākot no 20. gadsimta vidus, Romas Katoļu baznīca ir spērusi vairākus soļus, lai pārvarētu šķelšanos starp katoļu un pareizticīgo baznīcām. 1965. gadā Romas pāvests Pāvils VI un Konstantinopoles patriarhs Atenagors I formāli atcēla 1054. gadā notikušo abpusējo ekskomunikāciju. 1999. gadā pāvests Jānis Pāvils II pēc Rumānijas Pareizticīgās Baznīcas patriarha ielūguma apmeklēja šo valsti, kļūstot par pirmo pāvestu, kurš pēc šķelšanās apmeklējis pareizticīgu valsti.
Ekumenisms Latvijā
Viens no pirmajiem ekumeniskās kustības aizsācējiem Latvijā bija luterāņu teologs Edgars Rumba 20. gs. 30. gados. Šobrīd Latvijā vērojama laba sadarbība starp tradicionālajām konfesijām. Nozīmīgos valsts svētkos vienmēr notiek ekumeniskie dievkalpojumi. 2013. gada 18. janvārī konsekrēta pirmā ekumeniskā baznīca Latvijā — Igates Svētā Jāņa Kristītāja un Svētās Marijas Magdalēnas baznīca.
Džeimss Reinvoters
Otrā pasaules kara laikā darbojās pie atombumbas izstrādes. 1949. gadā pirmoreiz izvirzīja teoriju par atoma kodola asimetriju. Pētījis arī rentgenstaru īpašības.
Rūzvelts
Rūzvelts (en) (sieviešu dzimtē Rūzvelta) var būt:
Peldēšana 2008. gada vasaras olimpiskajās spēlēs — 400 metri brīvajā stilā vīriešiem
Priekšsacīkstes
NR - nacionālais rekords
Karmena Miranda
Karmena Miranda (Carmen Miranda, dzimusi Marija du Karmu Miranda da Kunja (Maria do Carmo Miranda da Cunha) Marku de Kanavazišā, Portugālē, mirusi  Beverlihilsā, ASV) bija portugāļu izcelsmes Brazīlijas sambas dziedātāja un kinoaktrise. Vislielākos panākumus guvusi ASV 20. gadsimta četrdesmitajos gados.
Emanuels Džinobili
Karjera
1999. gada NBA draftā viņu izraudzījās Sanantonio "Spurs" ar kopējo 57. kārtas numuru otrajā kārtā. "Spurs" sastāvā E. Džinobili četras reizes ir izcīnījis NBA čempiontitulu, kļūstot par vienu no vislabāk atpazīstamajiem komandas spēlētājiem. 2018. gada 27. augustā NBA veterāns paziņoja par savas 23 sezonas ilgās profesionālā basketbola karjeras beigām.
Lauksaimniecības darbarīki
Zemkopībā izmantotie darbarīki
Zemkopībā izmantojamo darbarīku klāsts ir krietni lielāks. Tos lietoja augsnes sagatavošanā, sēšanā un stādīšanā, ravēšanā un kultivēšanā, ražas novākšanā un apstrādē.
Īmranijes rajons
Īmranije (turku: Ümraniye) ir Stambulas ila un pilsētas Āzijas daļas strādnieku dzīvojamais rajons. Rajons tika izveidots 1987. Gadā, kad to atdalīja no Īskīdaras rajona. Īmranijes rajonā ir septiņi mikrorajoni.
Mikrorajoni (mahalle)
Tuzla sir iedalīta 14 mikrorajonos:
Krustu kalns (Lietuva)
Krustu kalns ir Lietuvas katoļu svētvieta agrākā pilskalna vietā, atrodas 12 km attālumā no Šauļiem, 10 km no topošā Saules kaujas memoriāla. Krustu kalnu katru gadu apmeklē tūkstošiem svētceļnieku un tūristu.
Gdiņa
1970. gada protestu laikā 17. decembrī armija šāva uz strādniekiem, kuri kāpa ārā no vilciena, nogalinot vairākus desmitus cilvēku.
Latvijas valsts meži
2022. gada 22. jūlijā kopā ar enerģētikas uzņēmumu AS "Latvenergo" tika dibināts uzņēmums SIA "Latvijas vēja parki" vēja enerģijas ražošanai. Jaunajā uzņēmumā "Latvenergo" ieguva 80 % kapitāldaļu, bet "Latvijas valsts meži" — 20 %. Vairākos lielos vēja parkos plānots uzstādīt 100 līdz 120 vēja ģeneratorus ar aptuveni 800 MW kopējo jaudu, saražojot 2,4 TWh elektroenerģijas gadā.
Atbalsts
Tūrisma un atpūtas dabā attīstībai "Latvijas valsts meži" ar zīmolu "mammadaba" nodarbojas ar sabiedrības informēšanu, atpūtas vietu uzturēšanu. Kopš 2000. gada uzņēmums apsaimnieko īpaši aizsargājamo dabas teritoriju Tērvetes dabas parku, kas aptver vairāk nekā 1200 ha lielu platību, un lielāko daļu tā teritorijas aizņem mežs.
Ahmadu Ahidžo
Ahmadu Ahidžo (dzimis 1924. gada 24. augustā, miris 1989. gada 30. novembrī) bija kamerūniešu politiķis, 1. Kamerūnas prezidents. Bijis prezidenta amatā no 1960. gada 5. maija līdz 1982. gada 6. novembrim. 1982. gada 6. novembrī atkāpās no amata. Premjerministrs Pols Bija pārņēma prezidenta amatu.
Saldus Saule
1986. gadā, tas vēl bija padomju laiks, nosaukt festivālu Ērika Ķiģeļa vārdā neatļāva. Bet aizmetnis tam jau radās Kurzemes jaunatnes festivālā "Pasaule. Jaunatne. Miers.". Tajā piedalījās studentu celtnieku vienības, vokāli instrumentālās grupas no Talsu, Kuldīgas, Saldus un Liepājas rajoniem. Pazīstamākais bija Liepājas "Neptūns". 1987. gads, 24. jūlijs, piektdienas vakars. "Saldus saule" iesākās ar rokenrola grupas "Arhīvs" un Pita Andersona koncertu Saldus kultūras namā. Kaut ko tādu Saldus vēl nebija redzējis! Koncerts aizkavējās, jo Pits atbrauca vēlāk. Ap kultūras namu bija cilvēku pūlis. Visi pacietīgi gaidīja. Un pēc tam — kā dejoja! Arī Rīgas Politehniskā institūta diskotēkā ar Robertu Gobziņu. Sestdien Kalnsētas parkā, kur notikuši visi nākamie "Saldus saules" festivāli, bija divi koncerti — dienas un vakara. Dienā muzicēja vietējās grupas "Reiss" no Gaiķiem, "Princips" no Saldus un igauņu grupa "Paradokss" no Paides (dibināta 1979. gadā, vairākkārtēja Igaunijas konkursu uzvarētāja, tolaik viena no labākajām Igaunijā).
Un tad ir brīdis, kad draiskulības pieklust. Roka silti sajūt roku. Plecs plecu. Kājās stāv visi. Skan Ērika Ķiģeļa "Saldus saule". Tā piemin dziesmas autoru, cilvēku, kas pirmais latviešu rokmūzikā licis nopietni ieklausīties, par to kopā ar saviem "Līviem" stāvējis kā neviens."
Pēc pirmās "Saldus saules" vairs nebija pretestības, ka festivālam jānes Ērika Ķiģeļa vārds. Visi saprata — tikai tad, ja festivālam būs šāda saldeniekiem ļoti patriotiska ideja, tam būs nākotne.
Rītupe
Rītupe (saukta arī Ūdrāja, Utreja, Iudrupe) ir Veļikajas pieteka. Upe iztek no Meirānu ezera Rēzeknes novadā pie Bērzgales. Augštece Burzavas paugurainē, Zilupes līdzenumā un Abrenes nolaidenumā. Krievijā, bijušajā Latvijas teritorijā Abrenē upe tek pa Mudavas zemieni uz ziemeļiem. Ietek Veļikajā no kreisa krasta ~10 km lejpus Ostrovas. Lielākā pieteka ir Ludza (Lža). Upei lielākās pietekas Latvijā (labā krasta): Strauja (24 km), Ziblas strauts. Lejpus Abrenes upē ietek Lada (Ledupe). Upe ir stipri līkumaina, ar plašām palienēm un daudzām vecupēm; vietām regulēta. Stipri aizaugusi, galvenokārt ar meldriem un glīvenēm. Daudz parasto upes zivju. Ūdenstūrismam izmantojama no Stiglavas (Mērdzenes pagasts).
Saldus Saule
1988. gadā "Saldus sauli" jau zināja un gaidīja visā Latvijā. Kalnsētas parka estrāde atkal bija pilna līdz pēdējai vietai. "Vārme", "Monro", "Sezona', "Salamandra", "Lādezers", "Ēnas", "Raktas" no Lietuvas, "Līvi" un "Pērkons". Saldenieki Ērika Ķiģeļa dziesmu "Saldus saule", kuras teksta autors arī ir saldenieks Māris Čaklais, jau bija pieņēmuši par savu himnu. Tā skanēja divpadsmitos naktī, visi sadevās rokās un skatītāju rindās iedegās simtiem uguntiņu. Arī 1989. gadā festivāls notika divas dienas. Pirmajā — "Līvu" un "LĪVI" dibinātāja Jura Pavītola dziesmas un atmiņas. Otrajā — "Dzeltenie pastnieki", "Līvi", "Credo", "Ēnas", "Lādezers", "Paradokss", "Krīze".
2009.—2010. gada Pasaules kauss skeletonā
Vīriešu ieskaitē uzvarēja latvietis Martins Dukurs, sieviešu ieskaitē uzvarēja kanādiete Melisa Holingsvorta.
Zīmulis
Zīmulis ir rakstāmrīks, kas veidots no apvalka koka caurulītes veidā un grafīta serdeņa (grifeles). Rakstot grafīta serdenis izlietojas, un zīmuli ir regulāri jāuzasina. Mūsdienās ir automātiskie zīmuļi ar metāla vai plastmasas apvalku un maināmiem grafīta serdeņiem.
Empu Vuorinens
Vuorinens iesauka grupā ir īsākais jeb hobits, jo citu grupas dalībnieku vidū viņš ir visīsākais, Empu ir tikai 160 cemtimetrus garš.
Anna Zēgerse
Dzimusi Maincā kā Netija Reilinga (Netty Reiling). Studējusi Ķelnē un Heidelbergā vēsturi, mākslas vēsturi un ķīniešu valodu. 1925. gadā apprecējās ar ungāru komunistu Lāslo Radvāņi (Laszlo Radvanyi), bet 1928. gadā pati iestājās Vācijas Komunistiskajā partijā. Otrā pasaules kara gadus pavadīja Meksikā, kur sarakstīja savu pazīstamāko darbu — "Septītais krusts" (Das siebte Kreuz), kas pirmoreiz tika publicēts ASV 1942. gadā. Pēc kara apmetās uz dzīvi VDR, bija viena no oficiāli atzītākajām VDR rakstniecēm.
Gaismas pils
Dziesma ir mi minorā, 4/4 taktsmērā, strofu formā. Tā sacerēta piecbalsīgam jauktajam korim ar balsu dalījumu: soprāni, alti, tenori, pirmie basi un otrie basi.
Ruņupes ieleja
Ruņupes ieleja ir dabas liegums Dienvidkurzemes novadā. Izvietojies Ruņas upes augšteces un tās pieteku Kauliņupes un Dakterišķes ielejās. Liegums izveidots 1977. gadā unikāla Ruņas upes posma aizsardzībai. Izcila vairāku Eiropas nozīmes mežu biotopu — nogāžu un gravu mežu, ozolu mežu, kā arī jauktu ozolu, gobu, ošu mežu upju krastos — aizsardzības teritorija. Natura 2000 teritorija.
Zavadovska sala
1960. gada ziemā salā darbojās īslaicīga padomju polārstacija Družba.
Paint Box
Mūzika un vārdi
Muzikāli dziesma balstās uz dažādiem Nika Meisona bungu motīviem un Raita klavieru solo.
Skaņas formāts
Lai gan sākotnēji dziesma tika izdota mono formātā, šodien biežāk tā sastopama stereo formātā — tāda tā dzirdama gan izlasēs Relics un The Best of Pink Floyd/Masters of Rock, gan arī albuma The Piper at the Gates of Dawn četrdesmit gadu jubilejas izdevumā.
Juka Nevalainens
Biogrāfija
Savus jaunības gadus viņš pavadīja Kitē. Viņa bundzinieka karjera sākās 11 gados, kad viņa mūzikas skolotājs pateica, ka ir izveidota jauna programma mūzikā un Juka iederētos kā bundzinieks. Viņš trenējās mājās. Viņa pirmā grupa bija „The Highway”, bet savai pirmajai īstajai grupai viņš pievienojās 15-16 gadu vecumā. Grupai bija mēģinājuma vieta, bet treniņi notika reti, tāpēc viņš pameta grupu un pievienojās Empu Vuorinenam un viņiem bija mēģinājuma vieta.
Arveds Švābe
Dzīvesgājums
1918. gada septembrī latviešu sociāldemokrāti Vladivostokā nodibināja Latvijas pašnolemšanās savienības nodaļu. Lai formētu latviešu karaspēka vienības Sibīrijā cīņai pret Vācijas impēriju (ar nosacījumu, ka šīs vienības neizmantos Krievijas pilsoņu karā un ka sabiedrotie deklarēs Latvijas pašnolemšanās tiesības), 1918. gada novembra sākumā Vladivostokā sasauca latviešu bēgļu konferenci, kas ievēlēja Sibīrijas un Urālu Latviešu nacionālās padomes centrālo biroju. Tajā aktīvi iesaistījās arī Arveds Švābe. Kopš 1919. gada marta Švābe pildīja sekretāra pienākumus, paralēli nodarbojoties ar militāro spiegošanu. Lai paātrinātu Imantas un Troickas pulku pārvešanu dzimtenē, septembrī viņš devās uz Parīzi, līdzi ņemot šifrētas admirāļa Kolčaka telegrammu kopijas un slepeno rīkojumu norakstus.
1919. gadā Švābe atgriezās Latvijā un iestājas Latvijas Sociāldemokrātiskajā strādnieku partijā (izstājās 1926. gadā). 1920. gadā sāka strādāt par ierēdni LR Ārlietu ministrijas Baltijas valstu nodaļā. Kļuva par Satversmes sapulces sociāldemokrātu frakcijas deputātu. 1921.—1926. gadā studēja Latvijas Universitātes (LU) Tautsaimniecības un tiesību zinātņu fakultātē, pēc kuras absolvēšanas kļuva par diplomētu juristu. 1926.—1928. gados "Latvijas nacionalā teātra" direkcijas loceklis (ar sociāldemokrātu gādību Rīgas pilsētas domes pārstāvis Nacionālā teātra direkcijā).
No 1924. līdz 1925. gadam bija Latvju rakstnieku un žurnalistu arodbiedrības priekšsēdētājs. 1926. gadā Švābe nokļuva publiska skandāla centrā, kas kulminēja ar viņa un Pāvila Rozīša sievu pašnāvību. Līna Marija Švābe nošāvās, bet Antonija Rozīte noslīcinājās. No 1927. gada viņš bija Konversācijas vārdnīcas galvenais redaktors. 1929. gadā sāka strādāt par Latvijas tiesību vēstures privātdocentu LU Tautsaimniecības un tiesību zinātņu fakultātē. 1932. gadā ieguva tiesību zinātņu doktora grādu ar disertāciju "Livonijas senās bruņnieku tiesības" un līdz 1937. gadam bija Tautsaimniecības un tiesību zinātņu fakultātes profesors.
Eds Belfūrs
Edvards Džons Belfūrs (Edward John Belfour; dzimis 1965. gada 21. aprīlī) ir bijušais kanādiešu hokejists, vārtsargs. Savas karjeras laikā aizvadījis 18 sezonas Nacionālajā hokeja līgā, 1999. gadā izcīnot Stenlija kausu, divreiz iegūstot Vezinas balvu. 2011. gadā Belfūrs tika uzņemts Hokeja slavas zālē.
2012. gada Eiropas čempionāts futbolā
Tiesības rīkot Eiropas čempionātu Polija un Ukraina ieguva UEFA izpildkomitejas balsojumā 2007. gada 18. aprīlī Kārdifā, Velsā. Polijas un Ukrainas kopīgais pieteikums balsojumā pārspēja Itālijas un Horvātijas/Ungārijas kandidatūras, kļūstot par trešo izvēlēto divu valstu kopējo kandidatūru, kas rīkos Eiropas čempionātu. Iepriekšējās reizes bija 2000. gadā Beļģijā un Nīderlandē, kā arī 2008. gadā Austrijā un Šveicē.
Bumba
Čempionāta oficiālo bumbu — Adidas Tango 12 — izgatavo Adidas. Adidas ņēma vērā iepriekšējā Pasaules kausa oficiālajai bumbai veltīto kritiku un uzlaboja bumbas vadītspēju.
Talismani
Čempionāta talismanu vārdi tika paziņoti 2010. gada decembrī. Publiskajā balsošanā tika izvēlēti vārdi - Slaveks un Slavko.
Martina Navrātilova
Karjeras sākumā viņa pārstāvēja Čehoslovākiju, taču 18 gadu vecumā viņa lūdza ASV politisko patvērumu un saņēma pagaidu uzturēšanās atļauju. Par ASV pilsoni viņa kļuva 1981. gadā, viņai tika atjaunota Čehijas pilsonība.
It Would Be So Nice
It Would Be So Nice ir britu psihodēliskā roka grupas Pink Floyd ceturtais singls Lielbritānijā. Dziesmas autors ir Riks Raits, bet producents - Normens Smits. Dziesma netika iekļauta izlasē Relics, tā pieejama tikai izlasē Masters of Rock. Šis ir pirmais grupas singls, kura ierakstā nav piedalījies Sids Barets.
Velsas futbola izlase
Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.
Ortosifons
Savvaļā aug tropos.
Dons Čerijs
Dons Čerijs (dzimis ) ir bijušais kanādiešu hokejists, aizsargs, vēlāk arī treneris. Jau kopš 1980. gada Čerijs ir hokeja komentētājs kanālā CBC. Karjeras laikā kļuvis par četrkārtēju Kaldera kausa ieguvēju, vienu spēli aizvadījis arī NHL klubā Bostonas "Bruins". Vēlāk piecas sezonas bijis arī "Bruins" galvenais treneris, 1976. gadā iegūstot Džeka Adamsa balvu, ko pasniedz līgas labākajam trenerim.
23. februāris
Vārda dienas
Almants, Haralds
Veclaicenes pagasts
Muitas kontroles punkts "Veclaicene-Murati"
Latvijas un Igaunijas kopējais robežas kontroles punkts “Veclaicene-Murati” darbu uzsāka 1998. gada 19. septembrī. Oficiālajā punkta atklāšanas pasākumā piedalījās valsts ieņēmumu valsts ministre Aija Poča, zemkopības ministrs Andris Rāviņš, kā arī Latvijas un Igaunijas muitas un robeždienestu pārstāvji. Muitas kontroles punktu slēdza 2004. gada 1. maijā līdz ar Latvijas iestāšanos Eiropas Savienībā un pievienošanos Šengenas līgumam. Atzīmējot Latvijas—Igaunijas robežas atvēršanas notikumu kontroles punktā tika organizēts svinīgs pasākums ar Eiropas Savienības karoga pacelšanu, svinīgām uzrunām un svētku salūtu. 2010. gadā Veclaicenes robežas kontroles punktu, kas sastāvēja no gandrīz 4 ha zemes un septiņām būvēm, bez atlīdzības nodeva Alūksnes novada pašvaldībai.
Iedzīvotāju skaita izmaiņas
Esošajās robežās, pēc CSP datiem.
Ufas "Salavat Julajev"
Ufas "Salavat Julajev" (ru) ir hokeja komanda, kura bāzēta Ufā, Krievijā. Kopš 2008. gada klubs spēlē Kontinentālājā hokeja līgā. 2011. gadā tas triumfēja Gagarina kausa izcīņā.
Latvijas novadu ģerboņi
Latvijas novadu ģerboņi pirmoreiz tika izstrādāti jaunajiem novadiem pēc 2009. gadā pabeigtās administratīvi teritoriālās reformas. Tāpat kā šo novadu karogi, pēc 2021. gada reformas tie zaudēja oficiālu spēku un jaunajiem novadiem ir jāizstrādā jauni ģerboņi, ja novada robežas ir mainījušās.
Islandes zirgs
Raksturs
Islandes zirgi ātri mācās, tādēļ tie tiek uzskatīti par inteliģentiem. Tomēr jāņem vērā fakts, ka tieši tāpēc, ka tie ir izteikti gudri, tiem nepatīk, ja kāds uzdevums tiek atkārtots atkal un atkal.
Vieglās gaitas
Aida ir 2 piesitienu gaita, kas ir ļoti ātra. Vienas puses priekškāja un pakaļkāja kustās uz priekšu vienlaicīgi. Lai noturētos līdzsvarā, aids zirgam ar jātnieku uz muguras prasa lielu fizisko varēšanu. Zirgus aida sacensībām sāk trenēt tikai 7 gadu vecumā, kad tie ir nobrieduši pilnībā. Aida gaita nav ģenētiski noteikta visiem Islandes šķirnes zirgiem, ir zirgi, kuriem šīs gaitas nav. Ja zirgam ir aida gaita, tad tādu zirgu sauc par piecu gaitu zirgu. Ja zirgam nav aida gaitas, tad tādu zirgu sauc par četru gaitu zirgu.
Sovetizācija
Sovetizācija Latvijā
Jau 23. jūlijā tika ieviesta preču pārdošanas normēšana, sākotnēji — apģērbam, pēc tam — daudzām citām precēm. 1941. gada pavasarī drīkstēja pārdot tikai noteiktu normu sviesta, gaļas un desu.
Maksims Talbo
Maksims Talbo (dzimis 1984. gada 11. februārī) ir bijušais kanādiešu hokejists, kreisās malas uzbrucējs. Karjeras laikā aizvadījis 11 sezonas un 704 spēles Nacionālajā hokeja līgā. 2009. gadā kopā ar Pitsburgas "Penguins" izcīnīja Stenlija kausu, gūstot sērijas izšķirošo vārtu guvumu.
Antigvas un Barbudas karogs
Antigvas un Barbudas karogs tika pieņemts 1967. gada 25. februārī, kad salām tika piešķirtas pašpārvaldes tiesības. Tas tika izvēlēts konkursa ceļā un karoga autors ir skolotājs Redžinalds Semjuels.
Confessions Remixed
Confessions Remixed ir amerikāņu dziedātājas Madonnas remiksu albums, kas tiks izdots 2006 gada 11. aprīlī. Mūziķes 2005. gada studijas albuma Confessions On A Dance Floor veicināšanas nolūkos izdotais remiksu albums tika izdots uz trijām vinila platēm ierobežotā 3 000 eksemplāru lielā tirāžā.
Edgars Davidss
Sasniegumi
Ajax
Zeltiņu pagasts
Zeltiņu kapsēta
Zeltiņu pagasta teritorijā atrodas viena kapsēta. 7,30 ha lielās kapsētas īpašnieks ir Zeltiņu evaņģēliski luteriskā draudze. Kapos atdusas četri Lāčplēša Kara ordeņa kavalieri: Oskars Brūns, Rūdolfs Maltinieks, Jēkabs Gustavs Dakers un Aleksandrs Ābrāms.
EURES
EURES mērķi:
EURES datubāze piedāvā informāciju par brīvajām darba vietām, darba tirgus situāciju, CV banku, informāciju par darba un dzīves apstākļiem Eiropas Savienības un Eiropas Ekonomikas zonas (EEZ) valstīs - Eiropas Savienības valstīs, Islandē, Norvēģijā un Šveicē. EURES mājas lapā:
Eross Ramacoti
Eross Ramacoti (, dzimis, Romā) ir itāļu mūziķis: dziedātājs, dziesmu un tekstu autors. Viens no veiksmīgākajiem itāļu vieglās popmūzikas mūziķiem un arī plaši zināms latīņu popmūzikas aprindās. Eross ir pārdevis vairāk nekā 50 miljonus albumus visā pasaulē. Savā trīsdesmit gadu garajā karjerā ir sasniedzis vienmēr maksimāli piepildītus koncertus gan Itālijā, gan ārzemēs.
Literatūra
Literatūrzinātne
Literatūrzinātnes pirmsākumi rodami jau Senajā Grieķijā (Aristoteļa "Poētika", 4. gs. p.m.ē.), tā attīstās Senajā Romā (Horācijs), Renesanses (Frančesko Petrarka) un klasicisma (Nikolā Bualo) laikmeta Eiropā, arī 19. gadsimtā. Literatūrzinātne — īpaši teorija un kritika — spēcīgi izmainās 20. gadsimtā, izveidojoties tādiem humanitāro zinātņu virzieniem kā hermeneitika, strukturālisms un poststrukturālisms. Ļoti liela nozīme ir arī Zigmunda Freida psihoanalīzei un Karla Gustava Junga dzīļu psiholoģijai.
Apaļlapu rasene
Apaļlapu rasene (la) ir daudzgadīgs raseņu dzimtas kukaiņēdājs lakstaugs. Bieži sastopams purvos, dumbrājos un purvainās pļavās. Viena no izplatītākajām raseņu sugām. Apaļlapu rasenei ir cirkumboreāls areāls, sastopama Eirāzijā un Ziemeļamerikā. 2007. gadā Latvijas Botāniķu biedrība izvēlējusies kā gada augu.
Košalina
1243. gadā Košalinu sāka izbūvēt Pomerānijas bīskapi un tā kļuva par Kameņas bīskapijas centru. 1446. gadā Košalina kļuva par Hanzas savienības locekli. No 1648.gada - Brandenburgā, vēsturiskais vācu nosaukums — Keslina. No 1701.gada — Prūsijā. Par Polijas pilsētu kļuva 1945. gadā pēc Otrā pasaules kara.
Serebro
Serebro bija krievu dāmu poproka grupa, kas izveidojās 2006. gadā. Grupas sastāvā sākotnēji bija Olga Serjabkina, Katja Kiščuka un Tatjana Morgunova. Grupa ieguva trešo vietu 2007. gada Eirovīzijas dziesmu konkursā ar dziesmu "Song#1". Serebro kādu laiku bija viena no populārākajām grupām Krievijā, savu debijas albumu Opiumroz grupa izdeva . Grupai bieži mainījās sastāvs, un 2020. gadā grupas organizētājs Maksims Fadejevs pēc kārtējā konflikta paziņoja par projekta slēgšanu.
Harijs Vītoliņš (1968)
Harijs Vītoliņš (dzimis Rīgā) ir bijušais latviešu hokejists, spēlējis centra uzbrucēja pozīcijā, bijis Latvijas hokeja izlases dalībnieks. Kopš 2021. gada ir Latvijas hokeja izlases galvenais treneris, ar izlasi izcīnīja bronzas medaļas 2023. gada Pasaules čempionātā. Lielu trenera karjeras daļu darbojies Krievijā kā cita Latvijas trenera Oļega Znaroka asistents.
Valdis Voins
Valdis Voins (dzimis Rīgā) ir latviešu jurists, atvaļināts policijas ģenerālis. Laika posmā no 2011. gada līdz 2020. gadam viņš bija Latvijas Basketbola savienības priekšsēdētājs, tāpat ir Rīgas Ostas policijas priekšnieks. Bijušais Valsts policijas priekšnieks.
Ostroveca Sventokšiska
Ostroveca Sventokšiska (pl) - pilsēta, gmina un apriņķa centrs Polijas dienvidos, Sventokšiskas vojevodistē uz austrumiem no Kelces.
Julia Dream
Pārizdošana
Dziesma vēlāk izdota arī tādās izlasēs kā Masters of Rock, Relics un The Early Singles, kas gan pieejams tikai kopā ar ierakstu apkopojumu Shine On.
Čenstohova
Čenstohova (pl) ir pilsēta Polijas dienvidos, Silēzijas vojevodistē pie Vartas upes. Tradicionāli tiek uzskatīta par Mazpolijas, nevis Silēzijas daļu. Polijas galvenā katoļu svētvieta. Pilsētā atrodas paulīniešu Jasnaguras klosteris (Jasna Góra) ar Čenstohovas Melnās Madonnas svētbildi (Czarna Madonna, arī Matka Boska Częstochowska), kura, pēc leģendas, nosargāja pilsētu no zviedriem 1655. gadā. Čenstohova ir Rēzeknes sadraudzības pilsēta.
Ievērojamas personības
Čenstohova ir vijolnieka Broņislava Hubermana (Bronisław Huberman, 1882—1947) dzimtā pilsēta.
Šaha olimpiāde
Vēsture
Pirmā šaha olimpiāde bija neoficiāla. Tika mēģināts iekļaut šahu 1924. gada olimpiskajās spēlēs Parīzē, bet tas neizdevās, jo bija grūtības nošķirt amatierus no profesionāliem sportistiem. Sacensības tomēr notika, turklāt arī Parīzē un vienlaikus ar Olimpiskajām spēlēm. Pirmās šaha olimpiādes noslēguma dienā tika nodibināta Starptautiskā Šaha federācija. Latvijas šahisti Hermanis Matisons un Fricis Apšenieks šajās sacensībās izcīnīja attiecīgi pirmo un otro vietu, labi startēja arī Kārlis Bētiņš.
TKS-D
Izmēģinājumi
1937. gada aprīlī bija pabeigta pirmo divu mašīnu izgatavošana, kuras 13. maijā tika nosūtītas uz ritošās daļas pārbaudi. Izmēģinājumos Bruņutehnikas Mācību Centrā Modlinā, 1937. - 1938. gados, tankete parādīja visai labus rezultātus. Pēc galvenajiem parametriem tankete daudz neatšķīrās no tanketes TKS, taču tās bruņas tika atzītas par pārāk vājām. Taču, lai nenoslogotu ritošo daļu, inženieri nolēma nepalielināt bruņu biezumu.
Sarkaņu pagasts
Vēsture
Administratīvi teritoriālo pārkārtojumu laikā tagadējā Sarkaņu pagasta teritorijā iekļauts gandrīz viss bijušais Sarkaņu un Patkules (platība 1935. gadā — 4400 ha) pagasts, kā arī daļa bijušo Cesvaines un Lazdonas pagastu. Neliela pirmskara Sarkaņu pagasta teritorijas pievienota Praulienas un Aronas pagastiem.
Šavi Alonso
Leverkūzenes Bayer
2022. gada 5. oktobrī viņš tika iecelts par jauno Leverkūzenes Bayer galveno treneri.
Seuta
Vēsture
710. gadā pilsēta nonāca musulmaņu kontrolē, bet 740. gadā pilsētu nopostīja apkārtējie berberi. 9. gs. pilsētu atjaunoja berberu vadonis Madžakass. Pēc tam pilsēta vairākkārt nonāca dažādu valdnieku un dinastiju īpašumā, līdz 1415. gadā Portugāle to atkaroja no Fēsas karaļvalsts. Pēc 1580. gada, kad Portugāle zaudēja savu neatkarību Spānijai, par iedzīvotāju dominējošo daļu kļuva spāņi. Tas bija viens no iemesliem, kāpēc Seuta bija vienīgā Portugāles Impērijas pilsēta, kas palika Spānijas īpašumā pēc neatkarības atgūšanas 1640. gadā.
Seuta palika Spānijas īpašumā arī pēc Spāņu Marokas neatkarības pasludināšanas 1956. gadā.
Balta (pilsēta)
Vēsture
1941. gada 5. augustā Baltu okupēja rumāņu un vācu karaspēks, kas palika pilsētā līdz 1944. gada 29. martam. 1950. gados, pēc padomju režīma atjaunošanas, tika uzbūvētas jaunas celtnes: rūpniecības uzņēmumi, veikali, skolas, tika uzcelta rajona slimnīcas jauna ēka. To uzņēmumu vidū, kuri ieguva savu produktu popularitāti visā PSRS, bija piena un konservu rūpnīca, kas 1980. gadā izveidota ar ASV palīdzību.
Anatols Dinbergs
Dzīvesgājums
Studēja Latvijas Universitātes Tautsaimniecības un tiesību zinību fakultātēs (beidza 1937. gadā), Rīgas Finanšu institūtā (beidza 1931. gadā). Bija latviešu studentu korporācijas Fraternitas Lettica biedrs. Līdztekus no 1932. gada darbojās Ārlietu ministrijā, sākumā bija praktikants (1932), ārštata darbvedis Latvijas goda konsulātā Lodzā (1933-1934), korespondents Rietumu nodaļā un Juridiskajā nodaļā (1934-1935). No 1937. gada jūnija sekretāra palīgs Latvijas konsulātā Ņujorkā, no septembra - atašejs.
Pēc Latvijas neatkarības atjaunošanas 1991. - 1992. gadā bija Latvijas vēstnieks ASV, 1991. gadā Latvijas pastāvīgais pārstāvis un vēstnieks ANO.
Cesvaines pagasts
Ezeri
Kaulacezers (7 ha), Kārzdabas ezers (12 ha), Lielezers (1,8 ha), Lūšu ezers (6,4 ha), Mazais Virānes ezers (47,2 ha), Mucenieks (1,8 ha) un Zupānu ezers (3,3 ha)
Apdzīvotās vietas
Lielākās apdzīvotas vietas ir Kraukļi, Kārzdaba, Graši, Kārkli.
Sudoku
Strīdīgas metodes
Par dažām metodēm sudoku kopiena nav vienisprātis, vai tās ir pielietojamas risināšanā — unikalitātes un minēšanas metodes.
Mūzika
Mūzika ir viena no mākslas formām. Tās pamatelementi un izteiksmes līdzekļi ir skaņkārta, ritms, metrs, temps, dinamika, tembrs, melodija, reģistrs, harmonija, faktūra. Mūzika tiek fiksēta ar nošu raksta palīdzību. Moderno nošu pierakstu izgudroja mūks Gvido no Arecas. Tā var būt diferencēta pēc dažādiem principiem: pēc autorības (tradicionālā tautas, akadēmiskā un populārā mūzika), skaņdarba rakstura, atskaņojuma veida, atskaņotāju sastāva, sintēzes ar literatūru un citiem mākslas veidiem, lietojuma funkcijas, skaņkārtu sistēmas, stiliem un žanriem. Parasti mūzika sastāv no zemākām un augstākām skaņām.
Vladimirs Žarkovs (hokejists)
Spēlētāja karjera
2008. gada vasarā Žarkovs pārcēlās uz Ziemeļameriku, kur savu pirmo sezonu aizvadīja AHL kluba Lovelas "Devils" rindās, taču 2009.—10. gada sezonā debitēja arī NHL, Ņūdžersijas "Devils" rindās aizvadot 40 spēles. Arī 2010.—11. gada sezonā "Devils" rindās Žarkovs aizvadīja līdzīgu spēļu skaitu, taču 2011.—12. gada sezonā Ņūdžersijas sastāvā hokejists laukumā izgāja vien četrās spēlēs.
2012. gada vasarā Žarkovs parakstīja divu gadu līgumu ar Maskavas CSKA. CSKA rindās uzbrucējs aizvadīja nākamās sešas sezonas, kopā ar komandu divreiz sasniedzot Gagarina kausa finālsēriju. 2018. gada maijā noslēdza divu gadu līgumu ar Ufas "Salavat Julajev".
Mazais Virānes ezers
Ezerā sastopamās zivis: līdaka, asaris, rauda, līnis, plaudis, zutis, karūsa. Ezerā sastopamie augi: niedres, vilkvālītes, meldri, grīšļi, ūdensrozes, lēpes, kosas, glīvenes, hāras.